JUMAL KÕNELEB
Tere jälle.
Tere tulemast vaatama saadet "Jumal kõneleb".
Nimi on Jan Cedercreutz
ning siin on mu armas kaunis hämmastav ja imeline abikaasa Joy.
Küll see oli hästi öeldud! - Seda kõike sa ju oled.
Tahame rääkida millestki veel
hämmastavamast, imelisemast ja hiilgavamast isikust - Jeesusest.
Seda saadet soovime alustada palvega.
Tänu, Issand, et saame kohe alguses kogeda Su ligiollu.
Tänu, Jeesus, et seal, kus kaks või rohkem
on koos Sinu nimel, oled Sina nende keskel.
Tänu, Jeesus, et oled Vaimu kaudu lähedal.
Issand, me tahame anda sulle aega.
Tahame anda sulle ruumi.
Issand, tänu, et tohime olla nii nagu Maarja.
Kõige askeldamise keskel võime lihtsalt siin istuda.
Issand, me ei harju sellega iialgi, et Sa oled päriselt olemas.
Issand,
Tahame Sind lihtsalt tänada.
Tahame lihtsalt tänada.
Tahame väga tänada kogu Sinu abi eest.
Tahame väga tänada Sinu armastuse eest.
Tahame väga tänada.
Tänu, Jeesus, et saame tulla Sinu ette.
Kutsud ja ütled: "Tulge minu juurde kõik,
kes te olete koormatud ja vaevatud ja mina annan teile hingamise."
Tänu, et me tohime lihtsalt Sinu juurde tulla
ning sinu juures on hingamine ja rahu.
Issand, see on nii imeline, et Sina oled meie kodumaa.
Olemas on koht, kus me süda saab rahuneda.
Issand, oleme nagu hirved, kes janunevad veeallika järele.
Igatseme Sinu ligiolu järele, Issand.
Januneme Sinu puudutuse järele.
Issand, tahan Sind väga tänada, et me tohime niimoodi elada.
Võime elada Sinu armus kui päikese all.
Tänu, Jeesus, et oled alati sama.
Alati samasugune, täis rõõmu, rahu ja armastust.
Vabadust.
Tunnen, mida Issand tahab ütelda ka sulle täna:
"Mina ei too sinu ellu ahastust, raskusi, nõudmisi ja stressi.
Mina olen see, keda igatsed.
Olen Rahuvürst, puhkepaik.
See, kes ei muutu.
Soovin olla Su elu allikas."
Meil on enne koolipäeva algust personali palvehetk.
Istume seal enne päeva algust ning keegi ei taha laiali minna.
Mõtle, et nõnda see oligi mõeldud.
Aadam ja Eeva elasid nii.
Jumal kõndis paradiisiaias.
Õhtu jaheduses.
Nad olid koos.
Pole ime, et igatseme selle järele.
Tõelist rahu, mis on ka siin.
Siin võib tunda Jumala ligiolu.
See ei olene meist.
Rahu, mis ei kõigu.
See, millest Piibel räägib, ei ole ilukirjanduslikud väljendid.
Piibel räägib tõelisusest.
Kui Jeesus sündis maa peale, siis ingel ütles Maarjale,
et Ta nimeks peab saama Immanuel, mis tähendab "Jumal koos meiega".
See on praegu meie jaoks.
Ta on meie jaoks praegu olemas.
Meiega koos.
Johannese 1:14-17 öeldakse:
"Ja Sõna sai lihaks ja elas meie keskel,
ja me nägime tema kirkust nagu Isast Ainusündinu kirkust,
täis armu ja tõde."
Johannes tunnistas temast ja hüüdis valjusti:
"Tema ongi see, kelle kohta mina ütlesin:
See, kes tuleb pärast mind,
on olnud minu eel, sest tema oli enne kui mina.
Jah, meie kõik oleme
võtnud tema täiusest, ja armu armu peale.
Seadus on ju antud Moosese kaudu,
arm ja tõde aga tulnud Jeesuse Kristuse kaudu."
Miks Jeesuses on alati rahu?
Seepärast, et Temas on arm.
Jeesus ütles: "Tulge minu juurde
kõik vaevatud ja koormatud ja mina annan teile hingamise."
Miks Tema juures on hingamine?
Sellepärast et Ta on täis armu.
Kui oleme saanud armu, oleme saanud armu armu peale.
Mina küll vajan seda.
Armu all on kerge elada.
Võib vabalt hingata ja lihtsalt olla.
Kõik sõnad, õpetused, nõuanded ning saated räägivad ühest asjast.
Ülestõusnud Jeesusest.
Kõik tahavad sellest rääkida ja erineval viisil seda selgitada.
See on nii lihtne asi.
Ta tõusis surnuist üles.
Ta on nüüd olemas meie jaoks.
Mulle tulevad meelde ühe Pekka Simojoki laulu sõnad:
"Võta kingad jalast, sest maa, millel seisad on püha Issanda maa".
Siin on nii imeline Jumala ligiolu.
Seda võib lausa käega katsuda.
Immaanuel.
Tema on see saladus.
Tema on see, keda otsime ja kellest räägime.
Tema on see, kes aitab ning keda me igatseme.
Ta on siin.
See on nii imeline.
See on põhjus, miks seda saadet üldse teeme.
Põhjus, miks teeme seda tööd, sest oleme Teda tundma õppinud.
Mul on suhe Jeesusega ja ma ei ole niisama usklik,
kes püüab olla hea kristlane ja loodetavasti pääseb Taevasse.
Mul on juba igavene elu, sest mul on Jeesus.
Mul on suhe.
Ma ei tunne Jumalat täiuslikult ning ka Joy ei tunne,
aga võin ikkagi öelda, et ma tunnen Teda.
Seesama Jeesus tahab, et sinagi õpiksid Teda tundma.
Ta pole seega lihtsalt Jumal kusagil kaugustes
vaid sama Jumal, kes täidab seda stuudiot ja on meiega.
Ta on meiega keset meie argipäeva.
Sama Jeesus, kelle juurde tõesti tohib minna peale rasket tööpäeva.
"Jeesus, vajan Sind. Tahan lihtsalt olla Su ligiolus."
Mulle meenub üks liigutav lugu Piiblist.
Selles Taavet tappis Koljati.
Seal olid leviidid ja ülempreestrid
ja paljud teised, kes tundsid Jumala seadust.
Nad oskasid seda ilmselt peast, aga olid ikkagi hirmu täis.
Sinna tuli väike poiss, kes tundis oma Isa.
Väike poiss, noor kutt,
kes ei teadnud kõiki templi uhkeid näiteid
ja kõiki seadusetelgi saladusi ega olnud käinud piiblikoolis.
Ta aga tundis Isa.
Ta küsis: "Mida te kardate,
Jumal on ju koos meiega.
Mida te ootate ja kardate?
Minuga on sama Jumal, kes aitas mul tappa karu ja lõvi."
Lingukivi läks lendu ja Koljat kukkus maha.
Taaveti kohta öeldakse, et ta oli mees Jumala südame järgi.
Miks? Ta tundis Jumalat.
Tean, et seesama Jumal igatseb ühendust iga inimesega.
Lähedast osadust, argipäevast ühendust.
Tõelist ühendust.
Sellepärast istume siin ning muudkui räägime
ja hüüame oma südame põhjast: "Õpi Teda tundma!"
Ta tahab olla su Kuningas, Issand, Päästja, Tervendaja ja Vabastaja.
Tahab olla sulle kõigeks.
Sul on siis rahu.
See on nagu Eeden.
Täpselt nagu Eeden oleks siin.
See ülikülluslikkus, El Shaddai.
El Shaddai tähendab "emapiima Jumal".
Ehk kõikehõlmav rahuldus, mis ei saa otsa.
Allikas.
Rohkem kui piisav, ülikülluslik.
See ülikülluslik allikas on nüüd siin.
Piibel räägib ka viinapuuaiast.
Jeesus kasutab võrdpilti viinamäest.
Piiblis on juttu tõotatud maast, et me võime leida tõotatud maa.
Kus on see tõotatud maa?
Kas see saabub siis, kui kooli kasum on miljonites
ja meil on piisavalt palgaraha ning pole iial millestki puudu?
Kas see tähendab lotovõitu, mis täidab kõik mu soovid?
Kas see on tõotatud maa?
Kas see saabub, kui Soomes ja maailmas on täiuslik rahu?
Kus on see tõotatud maa?
See tõotatud maa on siin.
See on siin, kui peatume Ta jalge ees,
kui joome Tema allikast ja puudutame Tema jalgu.
Vaatame naelte jälgi, mis kinnitavad:
"Joy, armastan sind ja surin sinu eest.
Ma annan armu, armastan sind ning elan."
Ma ei taha siit kuhugile minna.
Mida me nüüd peale hakkame?
Kas ehitame siia maja ja jääme siia ega lähegi minema?
Pimedasse sügisesse.
Nii need asjad ka ei käi.
Kui täidame siin oma akud ning oleme Jumala südame ligidal,
saame minna sellesse salajasse peidupaika millal tahes.
Kui õpime Teda tundma, mõistame, kuidas Ta soovib,
et kõik võiksid tulla koju ning leida selle kodumaa,
selle rahu, turvatunde, Eedeni ja tõotatud maa,
siis me võtame oma kompsud ja läheme sinna pimedusse.
Me peame seal vastu.
Päeva lõpuks tuleme jälle koju ja peitume oma palvekambrisse.
Mina lähen majapidamisruumi, sina lähed kabinetti, sulged ukse.
Jälle võime me peatuda ning Maarja kombel akut laadida.
Võime täita end taevase jõuga oma kodumaalt.
Taevasest Kuningriigist.
Taevariik ei ole füüsiline koht.
Peaaegu on. - See tundub sellisena.
Luuka evangeeliumis 7:21
ütleb Jeesus nii: "sest ennäe, Jumala riik on teie seas!"
Jumala riik pole kindel koht, TV7 või mõni kogudus,
kuigi ka seal võib olla imeline Jumala ligiolu.
Me vajame ka seda.
Kui sul on selline kodukogudus
või tead kogudust, kus on tugev Jumala ligiolu,
siis naudi seda ning käi seal tankimas.
Kirjas roomlastele 14:17 täpsustab Paulus seda
ja räägib meie sees olevast Jumalariigist, öeldes:
"Jumala riik ei ole ju söömine ega joomine,
vaid õigus ja rahu ja rõõm Pühas Vaimus."
Jumala riik on meie sees.
Õigsus tähendab teadmist,
et kõlban Jumalale täiesti Jeesuse lunastustöö tõttu.
Mul on rahu Jumalaga.
See rahu on üle mõistuse suur.
See on ka rõõm Pühas Vaimus.
Sageli tunnen ma, et kui olen olnud Issanda ligiolus,
et minus hakkab rõõm lausa pulbitsema.
Imeline vabadus ja rõõm.
See Kuningriik minus ei muutu.
See ei kõigu ja on alati täis õigust, rahu ja rõõmu Pühas Vaimus.
Saan tankida seda rahu ja rõõmu
ning nautida Tema õigust, mis on ka minu õigus.
Igal päeval.
Kui lähen tööle, on see minuga seal,
kui lähen sugulastele külla, on see minuga koos ka seal.
See on minu sees ning on Tema kuningriik,
mis on tulnud minusse Jeesuse kaudu.
Sellepärast et Tema on minus.
Raamattu kansalle piiblitõlkes ei ütle Jeesus,
et Jumala riik on lähedal vaid "vaata, Jumala riik on nüüd siin."
Matteuse evangeelium 10:7. "Taevariik on nüüd siin!"
Jesaja 55:1: "Hoi! Kõik janused, tulge vee juurde!"
Me ei pea sõitma täiuslikule paradiisisaarele.
See on nüüd siin.
"Ka see, kellel ei ole raha, tulgu, ostku ja söögu!
Tulge, ostke ilma rahata, ilma hinnata veini ja piima!"
Taevalikku veini ja piima, taevalikku vett.
Tänu, Sulle, Issand!
Tänu, Taevaisa, et Sinu kuningriik ei kõigu.
Tänu, et see on kogu aeg täis õigust, rahu ja rõõmu.
Issand, tänu, et tohime elada Sinuga koos.
Me tohime jääda Sinu juurde.
Võime olla nagu oksad viinapuus.
Tänu, Issand, et Su
imeline Püha Vaim voolab siin ning puudutab meie ihusid.
Issand, tänu, et puudutad nüüd igaühe ihu igat rakku.
Issand, Sinu ülestõusmisvägi on tervendav vägi.
See on imeline vägi, mis paneb ka meie ihudes
kõik omale kohale, Jeesuse nimel.
Tänu, et taastad meid rakutasandini, Jeesuse nimel.
Ma räägin igale ihule Jeesuse nimel ja püha Vaimu väes:
"Ole täiesti ja üleni terve peast varbaotsteni välja!"
Tänu, Issand, et sa puudutad ka igaühte,
kes on masendunud või alla rõhutud.
Tänu, Issand, et puhud selle pimeduse ära.
Tänu, Issand, et tuule viisil eemaldad selle pimeduse
ning igaüks saab astuda sellesse rahusse ja vabadusse.
Tänu, et saame rääkida vabadust igaühele, Jeesuse nimel.
Jeesuse nimel, rahu kõikidele.
Imeline hetk.
Tore, et veetsime koos nii imelise hetke.
Ma väga loodan, et see oli virgutav hetk ka sinule.
Palvetame teie kõikide eest.
Seda ei oskagi sõnadesse panna, kui lähedasteks olete meile saanud.
Isegi kui palvetame inimeste eest,
keda me ei ole kunagi kohanud, siis te olete meile väga lähedased.
Imeline, et võime olla perekond ka teleri vahendusel.
Kui keegi soovib annetusega toetada TV7 tööd,
võib helistada numbrile 9001777, ja kõne maksab Eestis 7 eurot.
Võid kasutada ka kontonumbreid, mida näed peatselt ekraanil.
Külasta ka meie kodulehekülge.
Meil on imetore kristlik kool ja lasteaed.
Need toimivad usu läbi juba kakskümmend aastat.
Imeline, kuidas Issand on meie eest hoolitsenud!
See on nii suur ime. - Tõsi.
Jäägem siis viinapuu külge.
Ole õnnistatud, Jeesuse nimel.
TV7 arvelduskontod: Swedbank: EE052200221048388411 SEB: EE441010220109461019 Saaja: Taevas TV7
Tõlge: Meeli ja Marko Martin